joelniklaus/EU_Wikipedias huggingface dataset:
Ingrid Zámečníková

Ingrid Zámečníková (* 4. február 1958, Bratislava, Slovensko) je slovenská akademická maliarka. V súčasnosti žije v Bratislave a venuje sa maľbe, grafike, tapisérii, ilustrácii i sklenej vitráži. Spolu so svojim synom, umeleckým sklárom Achilleasom Sdoukosom má ateliér, spojený s galériou.

Životopis 
V rokoch 19731977 študovala na Strednej škole umeleckého priemyslu u profesora Rudolfa Filu a v rokoch 19771983 na Vysokej škole výtvarných umení v ateliéri grafiky u profesora Albína Brunovského. V rokoch 19851992 žila v Grécku.

Má za sebou množstvo samostatných i kolektívnych výstav na Slovensku, v Európe i v zámorí. Jej diela sú zastúpené vo viacerých verejných i súkromných zbierkach. Získala niekoľko ocenení v súťaži o najkrajšiu knihu Československa i Slovenska.

Externé odkazy 
 Zoznam diel autora: Zámečníková Ingrid – Galéria Dielo
 Achilleas Sdoukos a Ingrid Zámečníková predstavili svoje diela v DIC – dicholding.com

Zdroj 
 ingridzamecnikova.com – oficiálna stránka

Slovenskí maliari
Absolventi Vysokej školy výtvarných umení v Bratislave
Osobnosti z Bratislavy
Slovenskí výtvarníci
Slovenskí grafici
Študenti Albína Brunovského
Zoznam politických článkov/?

Tento index bol automaticky vygenerovaný podľa tejto kategorizácie. Obsahuje 4 články. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.

?l 
İlham Əliyev

?s 
İsmail Hakkı Uzunçarşılı · İsmet İnönü

?u 
Đurađ Branković

Zoznamy politických článkov
Kazašská sovietska socialistická republika

Kazašská sovietska socialistická republika, skrátene Kazachstan (kaz.: Қазақ Кеңестік Социалистік Республикасы, Qazaq Keñestik Socïalïstik Respwblïkası; rus. Казахская Советская Социалистическая Республика; iné názvy: Kazašská SSR, skr. KSSR, Kazašská republika, Kazašská socialistická republika, neformálne: Sovietsky Kazachstan), bola jednou z republík Sovietskeho zväzu v rokoch 19361991. Nachádzala sa na juhozápade ázijskej časti ZSSR. Bola založená 5. decembra 1936 ako Kazašská autonómna sovietska socialistická republika vyčlenením z Kirgizskej ASSR. V súčasnosti existuje ako samostatný štát Kazachstan.

S rozlohou 2 717 300 kilometrov štvorcových bola druhou najväčšou republikou v ZSSR po Ruskej SFSR. Hlavným mestom bola Alma-Ata (dnes známe ako Almaty). Dnes je nezávislým štátom. Počas svojej existencie ako sovietska socialistická republika vládla Komunistická strana Kazašskej SSR.

25. októbra 1990 vyhlásil najvyšší Soviet Kazašskej SSR suverenitu krajiny. Nursultan Nazarbajev bol zvolený za prezidentafunkcie, ktorú zastáva až do súčasnosti. Kazašská SSR bola následne 10. decembra 1991 premenovaná na Kazachstan. Krajina vyhlásila svoju nezávislosť o šesť dní neskôr ako posledná republika, ktorá opustila ZSSR 16. decembra 1991. Sovietsky zväz bol 26. decembra 1991 rozpustený Sovietom národností. Kazašská republika, právny nástupca Kazašskej SSR, bola prijatá do Organizácie Spojených národov 2. marca 1992.

Referencie 

Dejiny Kazachstanu
Republiky Sovietskeho zväzu
Radomka (prírodná rezervácia)

Radomka je prírodná rezervácia v správe štátnej ochrany prírody Prešov.

Nachádza sa v katastrálnom území obce Giraltovce a Matovce v okrese Svidník v Prešovskom kraji. Územie bolo vyhlásené v roku 1988 na rozlohe 15,5402 ha. Ochranné pásmo nebolo určené.

Predmetom ochrany sú: prirodzené lúčne až slatinné spoločenstvá aluviálnych lúk okolo potoka Radomka v južnej časti Nízkych Beskýd. Určujúcim faktorom prostredia je tu vodný režim, okolo potoka je brehový porast vŕby a jelše. Bohatá lúčna vlhkomilná vegetácia.

Referencie

Externé odkazy 
 Prírodná rezervácia Radomka, Štátny zoznam osobitne chránených častí prírody SR
 Chránené územia, Štátna ochrana prírody Slovenskej republiky

Zdroj 

Prírodné rezervácie v Prešovskom kraji
Chránené územia v okrese Svidník
Giraltovce
Matovce
Sophia Bushová

Sophia Bushová (; * 8. júl 1982, Pasadena, Kalifornia, Spojené štáty) je americká herečka, známa zo seriálu Chicago P.D.

Životopis 
Jej rodičia boli obaja fotografi. Otec fotografoval celebrity a jej matka vlastnila fotografické štúdio. Herečkou si prvý krát vyskúšala v školskom divadle, na súkromnej dievčenskej škole Westridge, kde v roku 2000 odmaturovala. Jej prvá herecká kariéra sa začala v roku 2002, vo filme Sexy párty. Štúdium na University of Southern California, prerušila kvôli úlohe roztlieskavačky Brooke Davisovej z filmu On Tree Hill. Počas natáčania, sa spoznala s hercom Chadom Michaelom Murrayom, ktorého si v roku 2005 aj vzala za muža. Manželstvo sa však v roku 2006 rozpadlo. V komédií John Tucker musí zomrieť si zahrala po boku Brittany Snow, Ashanti a Arielle Kebbel, jednu z dievčat ktoré boli podvedené, čo ich namotal rovnaký chlapec. V roku 2007 sa objavila v horrore Stopár a v roku 2009 v romantickej komédií Šialený párik, kde si zahrala po boku herečky Jennifer Morrison. Od roku 2014 je jedno z hlavných postáv zo seriálu Chicago P.D.

Iné projekty

Zdroj 

Filmové herečky USA
Televízne herečky USA
Osobnosti USA talianskeho pôvodu
Osobnosti USA škótskeho pôvodu
Osobnosti z Pasadeny (Kalifornia)
Aktivisti
Stredná priemyselná škola stavebná a geodetická (Bratislava, Drieňová 35)

Stredná priemyselná škola stavebná a geodetická je stredná škola na Drieňovej ulici, na sídlisku Ostredky v mestskej časti Ružinov v Bratislave.

Škola bola založená v roku 1919 ako „štátna škola priemyselná so stavebnou vetvou“.

Referencie

Externé odkazy 
Oficiálne webstránky

Stredné školy v Bratislave
Organizácie v zriaďovateľskej pôsobnosti Bratislavského samosprávneho kraja
Ružinov
Harold Lloyd

Harold Lloyd (* 20. apríl 1893, Burchard, Nebraska, USA† 8. marec 1971, Beverly Hills, Los Angeles, Kalifornia) bol americký filmový herec-komik a producent, popri Charlie Chaplinovi jedna z veľkých amerických filmových hviezd éry nemých grotesiek. Medzi rokmi 1913 až 1947 nakrútil približne 200 nemých aj zvukových grotesiek a komédií. Vo svojej dobe bol aj veľmi komerčne úspešný. Jeho filmový imidž nešikovného muža s okuliarmi v slamáku je od roku 1918 dobre známy dodnes.

Životopis 
Divadlu sa venoval už od detstva, v nemých filmoch hral už od roku 1913, kedy sa prisťahoval do Kalifornie. Spriatelil sa s producentom Halom Roachom u ktorého nakrúcal svoje prvé úspešné filmy a stal sa najväčšou hviezdou jeho filmovej spoločnosti.

Jeho filmy sa vyznačovali mnohými naháňačkami, krkolomnými a nebezpečne odvážnymi scénami. Medzi jeho najslávnejšie patrí film Safety Last! v ktorom takmer celý čas šplhá po stene mrakodrapu. Tu musel prejaviť značnú dávku gymnastických a akrobatických zručností a dobrej fyzickej kondície.

Svoje filmy väčšinou natáčal sám a bez dubléra, v roku 1919 pri natáčaní filmu prišiel pri výbuchu o dva prsty na pravej ruke. čo musel neskôr vo filmoch maskovať špeciálnou rukavicou.

V roku 1923 sa oženil s herečkou Mildred Davisovou, ktorá bola aj jeho filmovou partnerkou. Spolu mali dve deti - dcéru Gloriu (* 1923 – † 2012) a syna Harolda (* 1931 – † 1971). V roku 1930 adoptovali Gloriu Freeman (* 1924 – † 1986), ktorú premenovali na Marjorie Elizabeth.

V roku 1952 obdržal špeciálneho Oscara za svoju celoživotnú činnosť. Má hneď dve hviezdy na hollywoodskom chodníku slávy.

Populárny aj po smrti 
V roku 1962 vytvoril jeho syn o svojom otcovi film, ktorý bol zostrihom jeho najslávnejších filmových komédií. Film bol premietaný s veľkým úspechom ako v Cannes, tak i u nás pod prostým názvom Harold Lloyd.

Referencie

Iné projekty

Externé odkazy

Zdroj 

Filmoví herci USA
Filmoví scenáristi USA
Filmoví producenti USA
Filmoví režiséri USA
Divadelní herci USA
Hollywoodsky chodník slávy
Držitelia Oscara za celoživotné dielo
Producenti USA
Členovia Republikánskej strany (USA)
Osobnosti USA waleského pôvodu
Slobodomurári USA
Osobnosti z Nebrasky
William Hay Macnaghten

Sir William Hay Macnaghten, 1. baronet (* 24. august 1793, Kalkata, India – † 23. december 1841, Kábul, Afganistan) bol britský diplomat. Ako veľvyslanec v Indii zohral kľúčovú úlohu v prvej britsko-afgánskej vojne.

Bol druhým synom Sira Francisa Macnaghtena, sudcu najvyšších súdov v Madrase a Kalkate, pričom vzdelanie získal v Charterhouse. Do Madrasu odišiel ako kadet v roku 1809, no v roku 1816 sa pridal k Bengálskej štátnej službe. Tu ukázal svoj talent na cudzie jazyky, pričom vydal niekoľko dohôd týkajúcich sa hinduistických a islamských zákonov. Jeho politická kariéra začala v roku 1830, kedy zastával pozíciu tajomníka Lorda Williama Bentincka, pričom sa v roku 1837 stal jedným z najdôvernejších poradcov guvernéra generála Lorda Aucklanda. Guvernér podporoval muža menom Šáh Šudžá (Šudžáulmulka), bývalého afganského emira z dynastie Durrán, ktorý mal nahradiť Dósta Muhammada Chána ako vládnuci emir Kábulu.

Externé odkazy

Zdroj 
 

Britskí diplomati
Vladislav Alexandrovič Tretiak

Vladislav Alexandrovič Tretiak (; * 25. apríl 1952, Dmitrov, Rusko) je bývalý sovietsky reprezentant v ľadovom hokeji, brankár.

Životopis 
S hokejom  začínal v jedenástich rokoch v športovej škole v Moskve. V rokoch 1969 až 1984 hájil bránku tímu CSKA a zbornej Sovietskeho zväzu. Odohral celkom 482 zápasov v sovietskej najvyššej lige, na majstrovstvách sveta a olympijských hrách 117 zápasov.

Vo svojej kariére dosiahol veľa úspechov. Je trojnásobným olympijským víťazom, desaťkrát bol majstrom sveta, deväťkrát majstrom Európy, trinásťkrát majstrom Sovietskeho zväzu a raz víťazom Kanadského pohára. Odchytal všetky zápasy Série storočia. Je prvým európskym hokejistom, ktorý bol uvedený do siene slávy v Toronte. Medzinárodnou hokejovou federáciou bol vyhlásený ako najlepší hráč 20. storočia. Je držiteľom titulu zaslúžilý majster športu ZSSR. Päťkrát bol zvolený najlepším hokejistom ZSSR, trikrát najlepším hokejistom Európy, dvakrát najlepším brankárom na majstrovstvách sveta. Je držiteľom celého radu štátnych a športových vyznamenaní Sovietskeho zväzu.

Štatistika 
Min = minúty; Br. = Obdržané góly; Br.z. = Priemer obdržaných gólov na zápas.

Reprezentácia

Kanadský pohár 
 1976 - 3. miesto v základnej skupine
 1981 - víťaz

Olympijské hry 
 1972 - 1. miesto
 1976 - 1. miesto
 1980 - 2. miesto
 1984 - 1. miesto

Majstrovstvá sveta 
 1970 - 1. miesto
 1971 - 1. miesto
 1972 - 2. miesto
 1973 - 1. miesto
 1974 - 1. miesto
 1975 - 1. miesto
 1976 - 2. miesto
 1977 - 3. miesto
 1978 - 1. miesto
 1979 - 1. miesto
 1981 - 1. miesto
 1982 - 1. miesto
 1983 - 1. miesto

Iné projekty

Externé odkazy 
 Oficiálna stránka
 
 Vladislav Treťjak
 Vladislav Aleksandrovič Treťjak
 Biografia
 Vladislav Treťjak, biografia
 Biografia  na Legendy hokeja 
 Štatistika a biografia

Zdroj 

Ruskí hokejoví brankári
Sovietski hokejisti
Ruskí hokejoví tréneri
Sovietski olympijskí víťazi
Olympijskí víťazi v ľadovom hokeji
Sovietski strieborní olympijskí medailisti
Strieborní olympijskí medailisti v ľadovom hokeji
Víťazi Kanadského/Svetového pohára
Majstri sveta v ľadovom hokeji
Členovia Hokejovej siene slávy
Milan Dvorščík

Milan Dvorščík (* 7. marec 1970, Považská Bystrica) je bývalý slovenský cestný cyklista, česko-slovenský a slovenský reprezentant a dnes cyklistický rozhodca. Je slovenským športovcom roka 1994.

Športová kariéra 
Milan Dvorščík chcel byť pôvodne tenista no nakoniec vyhrala cyklistika. Začínal s ňou v roku 1982. Vyhral juniorské etapové preteky vo Švajčiarsku a dokonca vyhral aj náročnú etapu na Corbeyrier. O rok neskôr pri obhajobe skončil celkovo štvrtý, ale dokázal porážať budúcich víťazov etáp na Giro d’Italia, Rebellina, Michele Bartola či Francesca Casagrandeho.

Výpočet tímov, v ktorých Milan Dvorščík pôsobil je pomerne dlhý. Ako junior pôsobil v Dubnici nad Váhom, Dukle Brno, Gres de Nules (Španielsko), Murcii (farma pre tím Kelme), Avianca Telecom, De Nardi-Pasta Montegrappa (slovensko-talianske zoskupenie). Najdlhšie však bol členom Dukly Trenčín.

Športové úspechy 
 majstrovstvá sveta 1994 v Capo d’Orlando – Sicília – strieborná medaila v pretekoch jednotlivcov amatérov v drese Slovenska
 majstrovstvá sveta juniorov 1988 v Odense – strieborná medaila z časovky družstiev na 70 km v drese Česko-Slovenska
 majstrovstvá sveta juniorov 1987 – 4. miesto z časovky družstiev na 70 km v drese Česko-Slovenska
 dvojnásobný majster Česko-Slovenska v časovke družstiev
 majster Česko-Slovenska v časovke jednotlivcov aj v pretekoch jednotlivcov
 celkové druhé miesto na pretekoch Okolo Slovenska 1990
 dvojnásobný účastník olympiád – 1996 v Atlante a 2000 v Sydney

Rozhodca 
Od roku 2003 je Milan Dvorščík cyklistickým rozhodcom UCI. Začínal na dráhe, v roku 2006 pridal cestu a v roku 2008 aj cyklokros. Keďže podľa nariadenia UCI môžu rozhodcovia rozhodovať len v dvoch odvetviach, vybral si cestu a cyklokros.

Zaujímavosť 

 Milan Dvorščík je talent na svetové jazyky, ovláda ich sedem. Venuje sa aj poradenstvu v oblasti zdravého životného štýlu.
 V júli 2020 mal Milan Dvorščík vážnu nehodu. Pod kolesá jeho bicykla mu vbehol pes, ktorý nebol na vôdzke. Prvú pomoc mu poskytol príslušník Policajného zboru Slovenskej republiky ppráp.Mgr. Lukáš Boháč .

Referencie

Externé odkazy 
 Milan Dvorščík
 Cyklistický šampión robil inštalatéra. Teraz radí, ako dlho žiť
 Milan Dvorščík: Zdolával som aj Rebellina

Slovenskí cyklisti
Osobnosti z Považskej Bystrice
Slovenskí olympionici
Cyklisti na Letných olympijských hrách 1996
Cyklisti na Letných olympijských hrách 2000
Ovčiarska ulica (Bratislava)

Ovčiarska ulica v Bratislave sa nachádza v mestskej časti Ružinov, miestna časť Podunajské Biskupice a nazvaná bola podľa práce s ovcami.

Ulice v okolí 
Parenicová ulica
Ulica svornosti

Referencie 

Ulice v Podunajských Biskupiciach
Zimné paralympijské hry 2018

XII. zimné paralympijské hry sa konali od 9. do 18. marca 2018 v juhokórejskom Pchjongčchangu. Rozhodlo o tom hlasovanie Medzinárodného olympijského výboru dňa 6. júla 2011.

Športy 
  Alpské lyžovanie
  Biatlon
  Beh na lyžiach
  Curling
  Sledge hokej
  Snoubording

Termíny súťaží

Slovenskí športovci 
Slovensko na hrách reprezentovalo 11 športovcov, ktorí získali 11 medailí. Svoj sľub zložili do rúk prezidenta 30. januára 2018. RTVS vysielala sériu prenosov zo súťaží, kde účinkovali slovenskí športovci a tiež denné súhrny z diania na ZPH.

Slovenskí športovci súťažili:
 v curlingu na vozíku:
 Radoslav Ďuriš
 Imrich Lyócsa
 Peter Zaťko
 Monika Kunkelová
 Dušan Pitoňák

 v alpskom lyžovaní:
 Henrieta Farkašová (B3) / N - Natália Šubrtová
 Jakub Krako (B2) / N - Branislav Brozman
 Miroslav Haraus (B2) / N - Maroš Hudík
 Marek Kubačka (B1) / N - Mária Zaťovičová
 Martin France (LW9-1) 
 Petra Smaržová (LW6/8-2)

Curling 

Náš tím napokon so 4 výhrami obsadil konečné 9. miesto.

Alpské lyžovanie

Slovenskí medailisti 

Slovenskí športovci získali medaily hneď v prvý deň súťaží. V zjazdárskej súťaži zrakovo postihnutých sa Henrieta Farkašová spolu s navádzačkou Natáliou Šubrtovou umiestnila na prvom mieste. V rovnakej disciplíne v ten istý deň získal striebornú medailu aj Jakub Krako s navádzačom Branislavom Brozmanom. Druhý súťažný deň 11. marec priniesol pre slovenské farby tri cenné kovy; Henrieta Farkašová i Jakub Krako získali zlaté medaily v super-G, bronz pridal Miroslav Haraus s navádzačom Marošom Hudíkom, hodnotné 6. miesto pridal Martin France a 7. skončil Marek Kubačka s navádzačkou Máriou Zaťovičovou. Slovenskí reprezentanti ovládli 13. marca aj superkombináciu, kde zlato získali Henrieta Farkašová i Miroslav Haraus. Istý čas na konečnej bronzovej priečke figuroval Jakub Krako, no bol dodatočne diskvalifikovaný kvôli nesprávnemu prejazdu bránky. Aj v štvrtej disciplíne dominovala Henrieta Farkašová, pre ktorú to bolo štvrté zlato, Jakub Krako získal striebro. Nepopulárne štvrté miesto získali Miroslav Haraus i Martin France a úspešné účinkovanie slovenských športovcov potvrdili piatym miestom aj Marek Kubačka a Petra Smaržová. V slalome, poslednej disciplíne, získal striebornú medailu Jakub Krako i Henrieta Farkašová, veľkú smolu mal Miroslav Haraus, ktorý pretek nedokončil, hoci bol po prvom kole lídrom.

Maskot 
Maskotom Zimných paralympijských hier 2018 je postavička čierneho ázijského medveďa „Bandabiho“, symbolizujúceho silu a odvahu.

Referencie

Pozri aj 
 Zimné olympijské hry 2018

Iné projekty

Externé odkazy 
 Oficiálna webstránka MOV

Zdroje 
 Oficiálna webstránka hier 
 Hry na stránke Slovenského paralympijského výboru

 
Šport v 2018
2018
Paralympiáda
2018 v Kórejskej republike
Česko-slovenská liga v pozemnom hokeji mužov

Česko-slovenská liga v pozemnom hokeji mužov bola najvyššia česko-slovenská súťaž  v pozemnom hokeji mužov. Vznikla v roku 1951 a prebiehala do roku 1992. Organizoval ju Československý svaz pozemního hokeje (ČSSH) a dobovo bola označovaná ako I. liga. Po zániku Česko-Slovenska vznikli dva samostatné najvyššie súťaže. Najúspešnejším klubom sa stal SK Slavia Praha, ktorý v nej dokázal zvíťaziť 16-krát.

Dobové názvy 
 Celostátní mistrovství
 Přebor ČSR
 I. liga

Prehľad sezón

Historické štatistiky

Referencie

Pozri aj 
 Česko-slovenská liga v pozemnom hokeji žien
 Slovenská liga v pozemnom hokeji mužov

Zdroje 
 Kroniky klubu TJ Mnichovice 
 Sieň slávy klubu SK Slavia Praha 
 História pozemného hokeja v Mnichoviciach 

Súťaže v pozemnom hokeji
Pozemný hokej v Česko-Slovensku
Slovenská florbalová 1. liga mužov

Slovenská florbalová 1. liga mužov je druhá najvyššia slovenská florbalová súťaž mužov. Prebieha od roku 2006 a organizuje ju Slovenský zväz florbalu (SZFB). Do roku 2012 niesla názov II. liga. Víťaz postupuje priamo do najvyššej súťažeextraligy; v poradí druhý tím hrá baráž o postup s predposledným tímom extraligy. Naopak, posledné 2 družstvá vypadávajú do nižšej súťaže2. ligy. Do extraligy nemôžu postúpiť "B" tímy klubov, ktorých "A" tímy už v extralige súťažia.

Prehľad sezón

Historická tabuľka

Pozri aj 
 Slovenská florbalová extraliga mužov
 Slovenská florbalová 2. liga mužov
 Slovenská florbalová 1. liga žien

Externé odkazy 
 Oficiálna stránka Slovenského zväzu florbalu
 1. liga na štatistickej stránke Slovenského zväzu florbalu

Zdroje 
 História 1. ligy na stránke Slovenského zväzu florbalu
 Archív článkov na stránke klubu ŠK 1. FBC Trenčín

1. liga
Claudia Cardinaleová

Claudia Cardinaleová (; * 15. apríl 1938, Tunis, Tunisko) je talianska herečka.

Životopis 
Narodila sa v Tunisku, kam sa presťahovala jej rodina, pochádzajúca zo Sicílie. 

V roku 1957 vyhrala titul najkrajšej Talianky v Tunisku, čo jej umožnilo vycestovať na Filmový festival v Benátkach, kde jej exotická krása získala veľké uznanie. Do dvoch mesiacov získala kontrakt na filmovú rolu, hoci nikdy herečkou nechcela byť, filmové role odmietala a chcela býyť napríklad učiteľkou. K jej vzorom patrila Brigitte Bardot. 

V roku 1958 debutovala vo filme Omyl neplatí.  O niečo viac sa zviditeľnila vo filmoch ako Cartouche (1962) po boku Jeana-Paula Belmonda či 8 ½ (1963) a v tom istom roku hrala aj v americkom filme Ružový panter (1963) po boku  Davida Nivena. Jej ďalším americkým filmom bol Cirkusový svet s Ritou Hayworth. V roku 1968 sa hrala v známom westerne Vtedy na západe kde stvárnila ženu, ktorá je obeťou zločineckých praktík nemilosrdných podnikateľov. Jej kolegami vo filme boli Henry Fonda a Charles Bronson, ktorí stvárnili dve mužské hlavné postavy. V 60. rokoch 20. storočia sa tiež zúčastnila na Filmovom festivale v Karlových Varoch.

V roku 1974 sa objavila v dráme Rodinný portrét spolu s Burtom Lancasterom. Ďalej hrala v televíznom filme Ježiš Nazaretský (1977), o rok neskôr sa objavila v thrilleri Corleone (1978) a s Rogerom Mooreom vo filme Útek do Atén.

Na začiatku 80. rokov sa objavila v dráme Salamander o živote bohatého priemyselníka, ktorý chce zabrániť fašistickému spiknutiu v Taliansku. V roku 1984 sa objavila v dobrodružnom filme Drsný chlapík.

V roku 1995 vyšla jej prvá knižná autobiografia s názvom  Io, Claudia, tu, Claudia (Ja Claudia, ty Claudia). V roku 1993 získala cenu Venezia IFF za celoživotné dielo a v roku 1999 Rad čestnej légie. V roku 2012 zasadla do porotcovského kresla na Českej Miss.

Osobný život 
Má syna Patricka. Od roku 1966 až do rozvodu v roku 1975 bola vydatá za producenta Franca Cristaldiho. od roku 1975 do roku 1999 žila s režisérom Pasquale Squitierim s ktorým mala dcéru Claudiu. Tiež je aktivistkou za ženské práva v Tunisku. 

V roku 1968 sa zúčastnila demonštrácie za legalizáciu rozvodov. Je tiež aktivistkou za ženské práva v Tunisku a veľvyslankyňou UNESCO pre ženy 21. storočia.

Referencie

Iné projekty

Externé odkazy 
 
 
  
 Claudia Cardinale na FDb.cz

Zdroj 

Talianske filmové herečky
Talianske televízne herečky
Nositelia Radu čestnej légie
Držitelia ceny Donatellov David
Účastníci Medzinárodného filmového festivalu Karlovy Vary
Byzantské kostoly rumunského Moldavska

Byzantské kostoly rumunského Moldavska je súbor ôsmich sakrálnych stavieb rumunskej pravoslávnej cirkvi v historickom regióne Južná Bukovina a Moldavsko

Chrámy boli postavené v 15. a 16. storočí na území vtedajšieho Moldavského kniežatstva za vlády Štefana III. Veľkého a Petru Rareșa. V roku 1993 bolo 7 z nich pod názvom Moldavské chrámy () zapísaných na zoznam svetového kultúrneho dedičstva UNESCO, následne v roku 2010 bol na tento zoznam doplnený kostol Zmŕtvychvstania Pána v Sucevițe. Väčšina kostolov sa nachádza v modernej župe Suceava.

Vonkajšie fasády kostolov sú pokryté freskami, ktoré sú výnimočným majstrovským dielom byzantského umenia a zachytávajú rozsiahle cykly náboženských motívov a príbehov. Kostoly sú väčšinou umiestnené vo vnútornom nádvorí opevnených kláštorov. V regióne severného Rumunska sa nachádza viac podobných kostolov, ktoré však nie sú pod ochranou UNESCO.

Lokality

Referencie

Iné projekty

Externé odkazy 
 Cultural Heritage and Religious Tourism in Bucovina and Moldavia
 The Painted Wonders of Bucovina
 Monasteries of Bucovina
 Ten Wonders of Bucovina
 Painted Churches in Bukovina

Zdroj 

 

Lokality svetového dedičstva v Rumunsku
Stavby v Rumunsku
Pravoslávne kláštory
Ófelión

Ófelión () môže byť:

 grécky komický básnik v 3. stor. pred Kr., pozri Ófelión (básnik)
 grécky sochár v 2. stor. pred Kr., pozri Ófelión (sochár)
 grécky lekár v 1. stor. pred Kr., pozri Ófelión (lekár)
 starogrécky maliar, pozri Ófelión (maliar)
Daisy Ridleyová

Daisy Jazz Isobel Ridleyová (* 10. apríl 1992, Londýn, Anglicko, Spojené kráľovstvo) je britská herečka, ktorá v roku 2015 získala medzinárodné uznanie za postavu Rey zo série Star Wars.

Životopis a kariéra 
Celým menom Daisy Jazz Isobel Ridleyová, sa narodila v Londýne, v Spojenom kráľovstve. Jej prastrýko Arnold Ridley, bol dramatický herec. Promovala v roku 2010 na škole Tring Park School for the Performing Arts v Hertfordshiru.

Začínala v menších rolách ako príklad v seriáloch Tichý svedok alebo Pán Selfridge. O dosť viac sa zviditeľnila v roku 2015, keď sa pridala k natáčaniu filmu Star Wars: Sila sa prebúdza. Jej herecký výkon v roli Rey bol bravúrny, a okamžite si ju diváci obľúbili. Tiež sa objaví aj v ďalšej časti Star Wars: The Last Jedi. V roku 2015 získala medzinárodné uznanie za postavu Rey zo série Star Wars. V roku 2017 sa tiež objaví po boku Johnnyho Deppa a Penélope Cruzovej, vo filme Vražda v Orient Expresse.

Filmografia

Zdroj 

Anglické filmové herečky
Anglické televízne herečky
Anglické speváčky
Osobnosti z Londýna
Slovenská florbalová extraliga žien 2007/08

Slovenská florbalová extraliga žien v sezóne 2007/08 bol 3. ročník extraligy florbalistiek, najvyššej florbalovej súťaže žien na Slovensku, ktorú kontroluje Slovenský zväz florbalu (SZFB). V súťaži účinkovalo 10 slovenských družstiev, čo je 2 slovenské tímy viac, ako v minulej sezóne. Liga niesla mediálny názov Carat extraliga. Svoj druhý titul získalo družstvo ŠK FBC Dragons Ružinov Bratislava, ktoré vo finálovej sérii zvíťazilo nad ŠK Juventa Žirafa Žilina.

Systém súťaže 
Systém súťaže sa oproti minulej sezóne nezmenil. Pozostával zo základnej časti, v ktorej sa stretol každý s každým dvojkolovo formou miniturnajov, po ktorej nasledovalo play-off. Do play-off postúpilo 8 najlepších družstiev po základnej časti a duely sa hrali na 2 víťazné zápasy. Domáce zápasy play-off sa konali najprv u nižšie nasadeného družstva.

Účastníci 

Poznámka: Družstvá FireBall Stupava (pre finančné problémy) a maďarský ARES Budapešť, ktoré skončili v minulej sezóne na 9., resp. 5. mieste, sa do tohoto ročníka neprihlásili.

Výsledky

Základná skupina

Play-off 
Štvrťfinále 

Semifinále 

Finále 

Poznámka: Boldom sú označené zápasy vyššie nasadeného družstva hrané doma.

Konečné umiestnenie

Referencie

Pozri aj 
 Slovenská florbalová extraliga mužov 2007/08

Externé odkazy 
 Oficiálna stránka Slovenského zväzu florbalu

Zdroje 
 Extraliga žien 2007/08 na stránke dragons.sk
 Extraliga žien 2007/08 na stránke hurikan.org archive.org
 Články na stránke klubu 1. FBC Trenčín

Florbal v 2007
Florbal v 2008
Slovenská florbalová extraliga žien
Augusta Viktória Šlezvicko-holštajnská

Augusta Viktória Šlezvicko-holštajnská (celým menom: Auguste Viktoria Friederike Luise Feodora Jenny von Schleswig-Holstein-Sonderburg-Augustenburg; * 22. október 1858, Lubsko, Prusko† 11. apríl 1921, Doorn, Holandsko) bola posledná nemecká cisárovná a pruská kráľovná ako prvá manželka Viliama II.

Životopis 
Jej rodičmi boli princ Fridrich VIII. Šlezvicko-holštajnsko-sonderbursko-augustenburský (z vedľajšej línie rodu Oldenburgovcov) a  Adléta z Hohenlohe-Langenbur. V roku 1863 vymrela hlavná línia oldenburského rodu, ktorá vládla v Dánskom kráľovstve a súčasne v spojených vojvodstvách Šlezvicko a Holštajnsko. Jej otec si začal nárokovať právo na následníctvo v oboch vojvodstvách ako najbližší mužský potomok Hedvigy zo Schauenburgu.

Rodina 
27. februára 1881 sa v Berlíne vydala za pruského princa Viliama. Viliam a Augusta boli vzdialení príbuzní, ich spoločným predkom bola matka britskej kráľovnej Viktórie, Viktória Sasko-kobursko-saalfeldská. Pár spolu mal sedem detí, šesť synov a jedinú dcéru:
 Fridrich Viliam (* 1882† 1951) ∞ 1905 vojvodkyňa Cecília zu Mecklenburg-Schwerin (* 1886† 1954)
 Viliam Eitel (* 1883† 1942) ∞ 19061926 vojvodkyňa Žofia Šarlota von Oldenburg (* 1879† 1964)
 Adalbert Ferdinand (* 1884† 1948) ∞ 1914 princezná Adelheid von Sachsen-Meiningen (* 1891† 1971)
 August Viliam (* 1887† 1949) ∞ 1908 1920 princezná Alexandra von Schleswig-Holstein-Sonderburg-Glücksburg (* 1887† 1957)
 Oskar Karol (* 1888† 1958) ∞ 1914 grófka Ina Mária von Bassewitz (* 1888† 1973) (morganatická manželka)
 Joachim František (* 1890† 1920, samovražda) ∞ 1916 princezná Mária Augusta von Anhalt (* 1898†1983)
 Viktória Lujza (* 1892† 1980) ∞ 1913 vojvoda Ernest August von Braunschweig-Lüneburg (* 1887† 1953)

Iné projekty

Externé odkazy 
 Beisetzung im Potsdamer Antikentempel
 Reportage zum 150. Geburtstag von Auguste Viktoria
 Historische Filmaufnahmen der Beisetzung Auguste Viktorias im April 1921.

Zdroj 

Kráľovské manželky Pruska
Princezné
Prepošt

Prepošt je predstavený kapituly, zboru kanonikov. 

Prepošti často zastávali aj iné funkcie, napríklad bratislavský prepošt Juraj von Schönberg bol vicekancelár prvej bratislavskej univerzity Universitas Istropolitana.

Iné jazyky 
V iných jazykoch je tvar slova odlišný:
angličtina - provost
čeština - probošt
dánčina - provst
francúzština - prévôt
maďarčina - prépost
nemčina - Propst (staršie Probst)
poľština - prepozyt
slovinčina - prošt
španielčina - preboste
taliančina - prevosto

Zdroj 

Náboženské povolania
Cirkevné tituly
Prepošti
Slovenská florbalová extraliga žien 2008/09

Slovenská florbalová extraliga žien v sezóne 2008/09 bol 4. ročník extraligy florbalistiek, najvyššej florbalovej súťaže žien na Slovensku, ktorú kontroluje Slovenský zväz florbalu (SZFB). Do súťaže saprihlásilo 12 družstiev, čo je 2 družstvá viac ako v minulej sezóne. Liga niesla v tejto sezóne mediálny názov VIE extraliga. Titul obhájilo družstvo ŠK FBC Dragons Ružinov Bratislava, ktoré vo finálovej sérii vyhralo nad víťazom základnej častiŠK Juventa Žirafa Žilina.

Systém súťaže 
Systém súťaže sa oproti minulej sezóne nezmenil. Pozostával zo základnej časti, v ktorej sa stretol každý s každým dvojkolovo doma a vonku (už nie formou miniturnajov), po ktorej nasledovalo play-off. Do play-off postúpilo 8 najlepších družstiev po základnej časti a duely sa hrali na 2 víťazné zápasy. Domáce zápasy play-off sa konali najprv u vyššie nasadeného družstva.

Účastníci 

Poznámka: Družstvá FBC Grasshoppers Slávia ŽU Žilina a ŠK FBC Fireblades Bratislava, ktoré skončili v minulej sezóne na 5., resp. 10. mieste, sa do tohoto ročníka neprihlásili.

Výsledky

Základná skupina 

Poznámka: Družstvo Serede nedohralo sezónu a jeho výsledky boli anulované.

Play-off 
Štvrťfinále 

Semifinále 

Finále 

Poznámka: Boldom sú označené zápasy vyššie nasadeného družstva hrané doma.

Konečné umiestnenie

Referencie

Pozri aj 
 Slovenská florbalová extraliga mužov 2008/09

Externé odkazy 
 Oficiálna stránka Slovenského zväzu florbalu

Zdroje 
 Extraliga žien 2008/09 na stránke dragons.sk
 Tabuľka extraligy žien 2008/09 na stránke dragons.sk archive.org
 Extraliga žien 2008/09 na stránke hurikan.org archive.org
 Články na stránke klubu 1. FBC Trenčín

Florbal v 2008
Florbal v 2009
Slovenská florbalová extraliga žien
Lupita Nyong'o

Lupita Amondi Nyong'o (* 1. marec 1983, Mexiko, Mexiko) je mexická herečka, ktorá v roku 2013 získala Oscara, za najlepšiu herečku vo vedľajšej úlohe za film 12 rokov otrokom.

Detstvo a mladosť 
Je kenského pôvodu, má mexické aj kenské občianstvo. Vyrastala v Keni, je druhou najstaršou zo šiestich detí. V Nairobi si zahrala v divadelnej inscenácií Rómea a Júlie, kde stvárnila postavu Julie. V šestnástich rokoch sa vrátila do Mexika, pod tým, že sa naučí španielsky. Neskôr sa dostala na dramatickú fakultu Yale. Počas štúdia sa objavila v niekoľkých divadelných predstaveniach.

Kariéra 
V roku 2013 bola obsadená do autobiografického príbehu o otroctve, 12. rokov otrokom. Aj keď sa režisérovi zdala moc krásna na úlohu Patsey, jej herecký výkon každého očaril a presvedčil. Za tento film získala ocenenie Academy Awards, za najlepšiu herečku vo vedľajšej úlohe. Jedná sa tak o šiestu černošskú herečku, ktorá získala toto ocenenie. 

V roku 2014 si zahrala po boku Liama Neesona a Julianne Moore v dráme Non - Stop. V roku 2015, 2017 a 2019 pôsobila v sérií filmov Star Wars, ako Maz Kanata. O rok neskôr si zahrala vo filme Queen of Katwe, ktorí sa natáčal aj v Dominikánskej republike. V rovnakom roku si zahrala aj v dobrodružnom filme Kniha džungle. 

V roku 2017 hrala vo file Intelligent Life. O rok neskôr hrala vo filme Black Panther, po boku Chadwicka Bosemana. Za jej herecký výkon získala nomináciu na ocenenie Saturn. V roku 2019 stvárnila hlavnú postavu v horore Us. V rovnakom roku sa objavila aj v komediálnom filme so zombie tématikou, Little Monsters.

Súkromný život 
Patrí k najlepšie obliekajúcim sa celebritám a pôsobí tiež ako modelka. Hovorí plynule anglicky, španielsky luo a swahílsky. Je zapojená do organizácie Monther Health International, ktorej cieľom je poskytnúť pomoc ženám a deťom v Ugande, založením pôrodných centier.

Zdroj 

Kenské divadelné herečky
Kenské filmové herečky
Kenské televízne herečky
Mexické divadelné herečky
Mexické filmové herečky
Mexické televízne herečky
Absolventi Yale University
Držitelia Oscara za najlepší ženský herecký výkon vo vedľajšej úlohe
Držitelia Critics' Choice Movie Awards
Držitelia ceny Independent Spirit Award
Mexické osobnosti kenského pôvodu
Osobnosti z Mexika (mesto)
Držitelia Screen Actors Guild Award
Rozprávači audiokníh
Marek Vašut

Marek Vašut (* 5. máj 1960, Praha) je český divadelný a filmový herec a dabér.

Život 
Absolvoval pražskú jazykovú základnú školu na Ostrovní ulici v Prahe. Po maturite na gymnáziu Jana Nerudu pokračoval v štúdiu a roku 1983 ukončil DAMU v Prahe. Svoje prvé úlohy hral v Národnom divadle v Brne v rokoch 1983 až 1984, od roku 1985 do roku 1992 (s výnimkou rokov 1990 – 1991, kedy bol ako štipendista Lee Strasberg Theatre Institute v USA) vystupoval v Národnom divadle v Prahe.

Po ukončení angažmánu v ND odišiel do slobodného povolania, podnikal v oblasti módy, herecky spolupracuje s televíziou, zahraničnými filmovými produkciami, pražskými divadlami a dabingom, moderuje spoločenské podujatia i televízne programy. V roku 2002 vydal zbierku básní pod názvom Humanet, s jeho umeleckými fotografiami, maliarskymi a ďalšími výtvarnými prácami je verejnosť zoznamovaná na výstavách. Marek Vašut sa tiež stal v roku 2016 moderátorom obnovenej televíznej súťaže Chcete byť milionárom? (český variant).

Už ako dieťa sa objavil v niekoľkých filmových snímkach režisérky Věry Šimkovej-Plívová, prvú významnú filmovú úlohu hral vo filme Pěsti ve tmě (1986). V niekoľkých hollywoodskych filmoch bol obsadený do epizódnych rolí gangstrov.

V roku 2001 daboval v českej počítačovej hre Mafia: The City of Lost Heaven hlavnú postavu Thomasa (Toma) Angela.

V roku 2020 si opäť nadaboval hlavného hrdinu Toma Angela v remaku známej českej hry Mafia: Definitive Edition.

Filmografia

Literatúra 
 Česká divadla : encyklopedie divadelních souborů. Praha : Divadelní ústav, 2000. 615 s. ISBN 80-7008-107-4. S. 353, 433.
 
 
 Postavy brněnského jeviště : umělci Národního, Zemského, Státního a Národního divadla v Brně : Český divadelní slovník. III, 1884–1994 / uspoř. a red. Eugenie Dufková, Bořivoj Srba. Brno : Národní divadlo, 1994. 791 s. S. 641–643.

Externé odkazy 
 Osobné stránky Marka Vašuta
 
 Marek Vašut na Kinobox.cz
 
 Marek Vašut na Dabingforum.cz
 Marek Vašut na stránkach Českého rozhlasu
 Marek Vašut na stránkach Hudobného divadla Karlín
 Marek Vašut na stránkach Divadla Broadway
 Profil Marka Vašuta na stránkach cyklu Českej televízie Cesty k úspechu
 Rozhovor s Markom Vašutom na stránkach týždenníka Naša rodina
 Rozhovor s Markom Vašutom na stránkach časopisu Instinkt

Zdroj  

Českí herci
Českí divadelní herci
Českí filmoví herci
Českí televízni herci
Českí dabingoví herci
Herci Národného divadla (Praha)
Českí moderátori
Českí televízni moderátori
Českí fotografi
Českí maliari
Českí výtvarníci
Absolventi Akadémie múzických umení v Prahe
Absolventi Lee Strasberg Theatre and Film Institute
Osobnosti z Prahy
Základná škola (Bratislava, Rajčianska 3)

Základná škola Rajčianska 3 je základná škola na Rajčianskej ulici, Bratislava - mestská časť Vrakuňa.

V roku 2015 učitelia angličtiny na škole mali možnosť zdokonaliť svoje znalosti na British Council.

Referencie

Externé odkazy 
Oficiálne webstránky
Škola na edupage.org

Základné školy v Bratislave
Vrakuňa
Obchodná akadémia (Bratislava, Nevädzová 3)

Obchodná akadémia Nevädzová 3 je stredná škola na Nevädzovej ulici na sídlisku Trávniky, v mestskej časti Ružinov v Bratislave.

Referencie

Externé odkazy 
Oficiálne webstránky

Stredné školy v Bratislave
Ružinov
Základná škola (Bratislava, Pankúchova 4)

Základná škola Pankúchova 4 bola základná škola na Pankúchovej ulici v Petržalke, miestnej časti Ovsište v Bratislave, ktorá zanikla po zlúčení s Gymnáziom Pankúchová 6 a vytvorením Spojenej školy Pankúchová 6. 

Základné informácie:
triedy pre deti s vývinovými poruchami učenia
účasť na projektoch: INFOVEK, Škola podporujúca zdravie, Školský jastrabík, Správaj sa normálne, Radosť zo života, Zo všetkého sa dá niečo urobiť - enviroprojekt
na škole je bazén, poskytuje plavecké kurzy žiakom 1. až 4. ročníka
spolupráca s Venglošovou futbalovou akadémiou

Referencie

Externé odkazy
Oficiálne webstránky

Základné školy v Bratislave
Petržalka
Gymnázium Matky Alexie

Gymnázium Matky Alexie je cirkevné gymnázium na Jesenského ulici, Bratislava - mestská časť Staré Mesto.

V roku 2016 škola oslávila 25. výročie od založenia.

Na gymnáziu je aj školská kaplnka Sedembolestnej Panny Márie. 

Pod budovou gymnázia sú podzemné garáže, ktoré tvoria 4 podzemné podlažia.

Referencie

Externé odkazy 
Oficiálne webstránky

Gymnáziá v Bratislave
Zoznam jednodoskových počítačov

Toto je zoznam jednodoskových počítačov.

Referencie

Zdroj
Pinebook

Pinebook je ľahký a lacný notebook od spoločnosti Pine64, ktorý spoločnosť predstavila v novembri 2016 a jeho dodávka sa začala v apríli 2017. Beží na počítači Pine A64 od danej spoločnosti a jeho cena bola určená na 89, resp 99 dolárov za 11,6", resp. 14" model.. Podľa niektorých recenzií na webe vzhľadom, rozmermi a hmotnosťou pripomína MacBook Air.

Na rozdiel od tradičných notebookov obsahuje 64-bitový štvorjadrový procesor typu ARM 1,2 GHz Cortex A53, 2 GB RAM LPDDR3, grafický procesor Mali 400 MP2, namiesto pevného disku je použitá flash pamäť 16 GB eMMC 5.0, rozšíriteľná na 64 GB, pričom kapacitu úložiska je možné rozšíriť microSD kartou do 256 GB.

Podporuje bezdrôtové siete WiFi 802.11bgn a Bluetooth 4.0, má 2 porty USB 2.0, port mini HDMI a jack na slúchadlá, okrem toho dva reproduktory. Displej má rozlíšenie 1366 x 768 a je typu TN LCD. Udávaná hmotnosť je 1,04 kg (11,6"), resp. 1,26 kg (14").

Podporuje operačné systémy Linux a Android.

Pozri aj 
 Pinebook Pro

Referencie

Externé odkazy 
 Domovská stránka produktu

Laptopy
Jednodoskové počítače
Základná škola (Bratislava, Holíčska 50)

Základná škola Holíčska 50 je základná škola na Holíčskej ulici, Bratislava - mestská časť Petržalka, miestna časť Lúky.

Na škole je plavecký bazén, ktorý využíva Plavecký klub ORCA Bratislava.

Referencie

Externé odkazy 
Oficiálne webstránky

Základné školy v Bratislave
Petržalka
Súkromná stredná odborná škola automobilová (Bratislava, Jána Jonáša 5)

Súkromná stredná odborná škola automobilová (Duálna akadémia) je stredná škola na ulici Jána Jonáša, Bratislava - mestská časť Devínska Nová Ves.

Prvý ročník bol otvorený v školskom roku 2016/17 pre 100 žiakov.

Duálnu akadémiu založili firmy Volkswagen Slovakia, Matador Group a Siemens. Medzi študijné obory 
patrí:
mechanik mechatronik
mechanik elektrotechnik
odborný informatik
mechanik strojov a zariadení
mechanik nastavovač
autotronik
autoopravár

Zriaďovateľ školy Duálna Akadémia, z.z.p.o. 
Súkromná stredná odborná škola automobilová (Duálna akadémia) je zriaďovaná záujmovým združením právnických osôb s názvom Duálna Akadémia.

Jeho členmi sú:

Volkswagen Slovakia
Siemens
Newport Group
Škoda Auto Slovensko
 Faurecia
 Bratislavský samosprávny kraj

Podniková škola 
Súkromná stredná odborná škola automobilová (Duálna akadémia) splnila prísne podmienky a v decembri 2018 sa stala podnikovou školou v zmysle zákona o OVP.

Referencie

Externé odkazy 
Oficiálne webstránky

Stredné školy v Bratislave
Devínska Nová Ves
Zoznam častí seriálu Fear the Walking Dead

Toto je zoznam častí amerického seriálu Fear the Walking Dead. Seriál mal premiéru 23. augusta 2015 na americkej televíznej stanici AMC. Je to spin-off populárneho seriálu The Walking Dead. Tvorcami seriálu sú Robert Kirkman a Dave Erickson, pričom Kirkman sa podieľa aj na seriáli Walking Dead a je tvorcom pôvodnej komiksovej predlohy. Ericksona od štvrtej série nahradili ako showrunneri Andrew Chambliss a Ian B. Goldberg.

Série

Na Slovensku sa Fear the Walking Dead vysiela na lokálnej AMC, zarovno s americkou premiérou, t.j. o 3:00 ráno.

Časti

1. séria (2015)

2. séria (2016)

3. séria (2017)

4. séria (2018)

5. séria (2019)

6. séria (2020-21)

7. séria (2021-22)

8. séria
Seriál bude pokračovať ôsmou sériou.

Webizódy

Fear the Walking Dead: Flight 462 (2015–16)
Web-séria Flight 462 sleduje vypuknutie apokalypsy v lietadle. Dve postavy, Alex a Jake sa objavili v tretej časti (Ouroboros) druhej série sériálu.

Fear the Walking Dead: Passage (2016–17)
Druhá web-séria sleduje Sierru ako pomože zranenej Gabi a spolu hľadajú útočisko.

Referencie

Fear the Walking Dead
Rastlinné mlieko

Rastlinné mlieko je potravina rastlinného pôvodu, ktorá má podobný vzhľad ako mlieko živočíšneho pôvodu, ale nie je mliečnym výrobkom. Je vyrobené napr. z niektorých odrôd orechov, obilia, zmieša sa s vodou a niekedy aj s ostatnými zložkami (pre zlepšenie chuti) a nutričnými hodnotami.

Rastlinné mlieko sa po stáročia konzumovalo v rôznych kultúrach, a to ako pravidelný nápoj (napr. španielska horcháta), ako náhrada mliečneho mlieka. Najobľúbenejšie odrody sú sójové mlieko, mandľové mlieko, ryžové mlieko a kokosové mlieko. Obsah bielkovín sa líši. Neobsahuje laktózu alebo cholesterol a zvyčajne sa predáva s pridaným vápnikom a vitamínmi, najmä B12.

Existuje niekoľko dôvodov na konzumáciu rastlinného mlieka: vegánstvo, environmentálne dôvody, zdravotné dôvody vrátane neznášanlivosti laktózy, alergie na mlieko, ovo-vegetariánstvo; náboženské dôvody, ako napríklad niektoré kresťanské denominácie počas pôstu; a jednoduché preferencie chuti.

Rastlinné mlieka sa používajú na výrobu zmrzliny, rastlinného krému, vegánskeho syra a jogurtu (napríklad sójového jogurtu).

Rastlinné mlieka 
 Obilniny
 Ryžové mlieko
 Ovsené mlieko
 Quinoa mlieko (mrlík čílsky)
 Ražné mlieko
 Jačmenné mlieko
 Pohankové mlieko
 Pšenové mlieko
 Pšeničné mlieko 
 Amarantové mlieko

 Strukoviny
 Sójové mlieko 
 Cícerové mlieko
 Hrachové mlieko

 Mlieko z orechov
 Kokosové mlieko
 Mandľové mlieko
 Arašidové mlieko
 Kešu mlieko
 Vlašské mlieko
 Lieskovcové mlieko (Mlieko z lieskových orieškov)
    
 Mlieka zo semienok
 Makové mlieko
 Konopné mlieko
 Slnečnicové mlieko
 Sezamové mlieko

Referencie

Externé odkazy 
 Rastlinné mlieka II. – druhy, bioporadna.sk
 Rastlinné mlieka – poznáte ich?, hitjezdravozit.sk

Rastlinné mlieko
Vegetariánska kuchyňa
Basketbalová extraliga žien 2009/10

Basketbalová extraliga žien v sezóne 2009/10 bol 18. ročník extraligy basketbalistiek, najvyššej basketbalovej súťaže žien na Slovensku, ktorú kontroluje Slovenská basketbalová asociácia (SBA). V extralige účinkovalo 10 družstiev, čo je o jedno družstvo viac ako v minulej sezóne. Titul siedmykrát v rade získalo družstvo Dobrí Anjeli Košice, ktoré vo finálovej sérii zvíťazilo nad BK PU Bemaco Prešov. Po siedmych rokoch finálových účastí medzi Košicami a Ružomberkom tak nastala zmena.

Systém súťaže 
Po odohraní základnej časti, ktorá sa hrala dvojkolovo, nasledovala rovnako dvojkolová nadstavbová časť v skupinách o 1.6. a o 7.10. miesto. Družstvám sa v nadstavbovej časti započítavali výsledky odohraté v základnej časti. 8 najlepších družstiev po nadstavbovej časti postúpilo do play-off. Štvrťfinálové duely play-off sa hrali na 2 víťazné zápasy, semifinále, duel o 3. miesto a finále na 3 víťazné zápasy. Posledné družstvo po nadstavbovej časti zostúpilo do 1. ligy. Predposledné malo pôvodne odohrať baráž s 2. tímom 1. ligy.

Účastníci 

Poznámka: BK UMB 08 Banská Bystrica, novovzniknutý klub, odkúpil extraligovú licenciu od B družstva MBK Ružemberok ako víťaza 1. ligy.

Výsledky

Základná časť

Nadstavbová časť 
Skupina o 1.6. miesto

Skupina o 7.10. miesto

Play-off 
Štvrťfinále

Semifinále

Play-off o 3. miesto

Finále

Poznámka: Boldom sú označené zápasy vyššie nasadeného družstva hrané doma.

Konečné umiestnenie

Referencie

Pozri aj 
 Basketbalová extraliga mužov 2009/10
 Basketbalová 1. liga žien 2009/10

Externé odkazy 
 Oficiálna stránka extraligy žien
 Oficiálna stránka Slovenskej basketbalovej asociácie

Zdroje 
 Extraliga žien 2009/10 na stránke Slovenskej basketbalovej asociácie
 Extraliga žien 2009/10 na portáli msbasket.sk
 Extraliga žien 2009/10 na stránke basket.sk archive.org

Basketbal v 2009
Basketbal v 2010
Basketbalová extraliga žien
Šport na Slovensku v 2009
Šport na Slovensku v 2010
Basketbalová extraliga žien 2010/11

Basketbalová extraliga žien v sezóne 2010/11 bol 19. ročník extraligy basketbalistiek, najvyššej basketbalovej súťaže žien na Slovensku, ktorú kontroluje Slovenská basketbalová asociácia (SBA). V extralige účinkovalo 9 družstiev, čo je o jedno družstvo menej ako v minulej sezóne. Titul ôsmykrát v rade získalo družstvo Dobrí Anjeli Košice, ktoré vo finálovej sérii zvíťazilo nad MBK Ružomberok.

Systém súťaže 
Po odohraní základnej časti, ktorá sa hrala dvojkolovo, nasledovala rovnako dvojkolová nadstavbová časť v skupinách o 1.6. a o 7.9. miesto. Družstvám sa v nadstavbovej časti započítavali výsledky odohraté v základnej časti. 8 najlepších družstiev po nadstavbovej časti postúpilo do play-off. Štvrťfinálové duely play-off, rovnako ako duel o 3. miesto, sa hrali na 2 víťazné zápasy, semifinále a finále na 3 víťazné zápasy. Posledné družstvo zostúpilo do 1. ligy.

Účastníci 

Poznámka: Klub BSS Košice, ktorého družstvo skončilo v minulej sezóne na 6. mieste, zanikol. Žiadne družstvo ho nenahradilo.

Výsledky

Základná časť

Nadstavbová časť 
Skupina o 1.6. miesto

Skupina o 7.9. miesto

Play-off 
Štvrťfinále

Semifinále

Play-off o 3. miesto

Finále

Poznámka: Boldom sú označené zápasy vyššie nasadeného družstva hrané doma.

Konečné umiestnenie

Referencie

Pozri aj 
 Basketbalová extraliga mužov 2010/11
 Basketbalová 1. liga žien 2010/11

Externé odkazy 
 Oficiálna stránka extraligy žien
 Oficiálna stránka Slovenskej basketbalovej asociácie

Zdroje 
 Extraliga žien 2010/11 na stránke Slovenskej basketbalovej asociácie
 Extraliga žien 2010/11 na portáli msbasket.sk

Basketbal v 2010
Basketbal v 2011
Basketbalová extraliga žien
Šport na Slovensku v 2010
Šport na Slovensku v 2011
Basketbalová extraliga žien 1998/99

Basketbalová extraliga žien v sezóne 1998/99 bol 7. ročník extraligy basketbalistiek, najvyššej basketbalovej súťaže žien na Slovensku, ktorú kontroluje Slovenská basketbalová asociácia (SBA). Súťaž niesla dobový názov I. Tory liga žien. V sezóne účinkovalo 10 družstiev, čo je o 2 menej ako v minulej sezóne. Víťazom sa siedmykrát v rade stalo družstvo SCP Ružomberok, ktoré vo finálovej sérii zvíťazilo nad Delta Management Košice.

Systém súťaže 
Po odohraní dvojkolovej základnej časti nasledovala rovnako dvojkolová nadstavbová časť v skupinách o 1.6. miesto a o 7.10. miesto. Družstvám sa v nadstavbovej časti započítavali výsledky odohraté v základnej časti. Družstvá na 1. až 2. mieste po nadstavbovej časti postúpili priamo do finále play-off, v poradí ďalšie 2 družstvá postúpili do duelu play-off o 3. miesto. Posledné družstvo zostúpilo do 1. ligy.

Účastníci 

Poznámka: Družstvá Tory Košice a Lokomotíva Slávia UK Bratislava nepodali prihlášku do súťaže.

Výsledky

Základná časť

Nadstavbová časť 
Skupina o 1.6. miesto

Skupina o 7.10. miesto

Poznámka: Levice majú 1 kontumačnú prehru bez uznania bodu.

Play-off 
Play-off o 3. miesto

Finále

Poznámka: Boldom sú označené zápasy vyššie nasadeného družstva hrané doma.

Konečné umiestnenie

Referencie

Pozri aj 
 Basketbalová extraliga mužov 1998/99

Externé odkazy 
 Oficiálna stránka extraligy žien
 Oficiálna stránka Slovenskej basketbalovej asociácie

Zdroje 
 Kronika športu 1999, Šport Press 2000
 Denník Új Szó, 1999
 

Basketbal v 1998
Basketbal v 1999
Basketbalová extraliga žien
Šport na Slovensku v 1998
Šport na Slovensku v 1999